SA spog steeds met hoogste MIV-infeksies – praag.co.za — 20 jaar jonk!
SA spog steeds met hoogste MIV-infeksies
Suid-Afrika het steeds die hoogste voorkoms van MIV-infeksies ter wêreld.
Dit is volgens die mede-voorsitter van die Suid-Afrikaanse nasionale Vigsraad, Steve Letsike. Letsike het by UNISA in Pretoria gesê daar is sowat 6,4 miljoen mense in die land wat met MIV lewe.
Hy sê om die teiken van zero infeksies te bereik sal 'n groot poging verg.
Miljarde rande is oor dekades reeds aan voorkoming en navorsing bestee, sonder om die siekte uit te skakel.
'n Nasionale studie oor studentegedrag in terme van seks en MIV is tydens die geleentheid bekendgestel.
In Uganda en Nigerië is die voorkoms van nuwe gevalle ewe hoog wat van UNAIDS se teiken van zero nuwe infeksies teen die einde van 2015, 'n hersenskim maak.
Jongste ramings deur Uganda se Vigskommissie (UAC) toon dat 380 nuwe infeksies daagliks voorkom. Dit impliseer jaarliks 138700 nuwe infeksies bykomend tot die 1,6 miljoen mense wat reeds met MIV leef.
Thabo Mbeki, die vorige president, is verguis as 'n Vigsontkenner omdat hy nie anti-retrovirale medisyne op staatsonkoste wou verskaf nie, en daarvan beskuldig dat hy verantwoordelik is vir die hoë sterftesyfer.
Die beskikbaarheid van die medikasie het intussen niks aan die prentjie verander nie.
Skrywer praagGepubliseer op 5 Mei 2015 5 Mei 2015 Kategorieë Nuus, Suider-AfrikaSleutelwoord AIDS, infeksies, MIV/VIgs, nigerië, Uganda, UNAIDS